rejauldu/bengali-wikipedia huggingface dataset:
চেচেন জাতি  (  , , আদি চেচেন: Нахчой, Naxçoy)-যা ঐতিহাসিকভাবে কিস্তি এবং দুর্দজুক নামেও পরিচিত–হলো পূর্ব ইউরোপের উত্তর ককেশাসে বসবাসকারী নাখ জনগোষ্ঠীর একটি উত্তর-পূর্ব ককেশীয় জাতিগোষ্ঠী।  চেচেনরা উত্তর ককেশাসের বৃহত্তম জাতিগোষ্ঠী  এবং নিজেদেরকে নোখচি ( একবচন: নখচি/নোখচো, নাখচুও/নাখ্চে) বলে উল্লেখ করে। চেচেনদের অধিকাংশ মুসলিম  এবং তারা রাশিয়ার একটি প্রজাতন্ত্র চেচনিয়ায় বাস করে।  উত্তর ককেশাস ইতিহাস জুড়ে বহুবার আক্রমণ করা হয়েছে। এর বিচ্ছিন্ন ভূখণ্ড এবং চেচেনদের দ্বারা বসতি স্থাপন করা এলাকায় বহিরাগতদের কৌশলগত মূল্য চেচেন সম্প্রদায়ের নীতিতে অনেক অবদান রেখেছে এবং এর জাতীয় চরিত্র গঠনে সাহায্য করেছে।  চেচেন সমাজ ঐতিহ্যগতভাবে সমতাবাদী এবং অনেক স্বায়ত্তশাসিত স্থানীয় গোষ্ঠীর আশেপাশে সংগঠিত, যাকে টিপস বলা হয়। তথ্যসূত্র  বিষয়শ্রেণী:ককেশীয় জাতিগোষ্ঠী বিষয়শ্রেণী:ককেশাস মানুষ বিষয়শ্রেণী:মধ্যপ্রাচ্যের জাতিগোষ্ঠী বিষয়শ্রেণী:ইরাকের জাতিগোষ্ঠী বিষয়শ্রেণী:জর্ডানের জাতিগোষ্ঠী বিষয়শ্রেণী:কাজাখস্তানের জাতিগোষ্ঠী বিষয়শ্রেণী:রাশিয়ার জাতিগোষ্ঠী বিষয়শ্রেণী:সিরিয়ার জাতিগোষ্ঠী বিষয়শ্রেণী:তুরস্কের জাতিগোষ্ঠী বিষয়শ্রেণী:ইউরোপের আদিবাসী
থাম্ব|হিস্টোরিয়া স্কলাস্টিকার সামনের প্রচ্ছদ হিস্টোরিয়া স্কলাস্টিকা দ্বাদশ শতাব্দীর বাইবেল ভাষান্তর যা ফরাসি ধর্মতাত্ত্বিক লেখক পেট্রাস কমেস্টর মধ্যযুগীয় ল্যাটিন ভাষায় লিখে গেছেন। এখানে বাইবেলের বিষয়বস্তু উল্লেখ করার পাশাপাশি গীর্জার ফাদার ও উৎকৃষ্ট পন্ডিতদের বিভিন্ন কাজের ব্যাপারে উল্লেখ রয়েছে। এটি লেখার উদ্দেশ্য ছিল মধ্যযুগের ইউরোপের সর্বজনীন ইতিহাসের ব্যাপারে ধারণা দেওয়া।   হিস্টোরিয়া স্কলাস্টিকা ইউনিভার্সিটি অফ প্যারিস, অক্সফোর্ড বিশ্ববিদ্যালয় ও অন্যান্য কিছু বিশ্ববিদ্যালয় এর মূল পাঠ্যক্রমের আবশ্যক বিষয় ছিল। এছাড়াও ১১৭৩ সালের দিকে এটি বাইবেল সম্বন্ধনীয় জ্ঞান অর্জনের জন্য অন্যতম গুরুত্বপূর্ণ একটি মাধ্যম হিসেবে ভূমিকা রেখেছে।   যদিও ১৩৫০ এর পরে হিস্টোরিয়া স্কলাস্টিকা ধীরে ধীরে পরিবর্তন হওয়া শুরু হয়।  বইটি প্রায় সে সময়ের সকল ইউরোপীয় আঞ্চলিক ভাষা তে অনুবাদ করা হয়েছে।  অনুচ্ছেদের ভাষান্তর এবং সংক্ষিপ্তকরণের বেশিরভাগই হয়েছে লাতিন ও সেদিকের অন্যান্য আঞ্চলিক ভাষায়।   হিস্টোরিয়া স্কলাস্টিকা পৃথিবীর অন্যতম একটি ইনকিউন্যাবল। ইনকিউন্যাবল হলো এমন কিছু হস্তলিখিত পুস্তক যা ইউরোপে ষোড়শ শতাব্দীর আগে ছাপানো হয়েছে।    তথ্যসূত্র   বিষয়শ্রেণী:বাইবেলের অনুচ্ছেদ বিষয়শ্রেণী:১২শ শতাব্দীর লাতিন বই  en:Historia Scholastica
ঢাকা ক্যান্টনমেন্ট গার্লস পাবলিক স্কুল এন্ড কলেজ  ঢাকা সেনানিবাসে  অবস্থিত একটি মাধ্যমিক ও উচ্চমাধ্যমিক শিক্ষাপ্রতিষ্ঠান। শিক্ষাপ্রতিষ্ঠানটি ২০০৫ খ্রিষ্টাব্দে প্রতিষ্ঠিত হয়। বাংলাদেশ সশস্ত্র বাহিনীর সদস্যদের সন্তানরা ছাড়াও বেসামরিক নাগরিকদের সন্তানরা এটিতে অধ্যায়ন করতে পারে।   তথ্যসূত্র   বিষয়শ্রেণী:বাংলাদেশ সেনাবাহিনীর শিক্ষাপ্রতিষ্ঠান বিষয়শ্রেণী:২০০৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকা জেলার মহাবিদ্যালয় বিষয়শ্রেণী:ঢাকা জেলার বিদ্যালয় বিষয়শ্রেণী:২০০৫-এ বাংলাদেশে প্রতিষ্ঠিত বিষয়শ্রেণী:ঢাকা সেনানিবাস
আল-দাওয়াদমি গভর্নরেট সৌদি আরবের একটি প্রশাসনিক অঞ্চল, যা রিয়াদ অঞ্চলের উত্তর-পশ্চিমে অবস্থিত। এটি রিয়াদ আমিরাতের আওতাভুক্ত।  এর পূর্ব দিকে রয়েছে শাকরা ও মুরাত গভর্নরেট, পশ্চিমে আফিফ এবং আল-রাস গভর্নরেট—যার মধ্যে আল-রাস প্রশাসনিকভাবে আল-কাসিম অঞ্চলের অন্তর্ভুক্ত। উত্তরে রয়েছে উনাইযা, আল-মিথনাব ও আল-বুকাইরিয়া—এই তিনটিই আল-কাসিম অঞ্চলের অংশ—এছাড়াও বুরাইদা শহরের (আল-কাসিমের রাজধানী) প্রশাসনিক সীমার একটি অংশ এর উত্তরের সীমানা ছুঁয়ে গেছে।  দক্ষিণে এর সীমানা মিলেছে আল-কুয়াইয়াহ গভর্নরেটের সঙ্গে।   আয়তন ও জনসংখ্যা  আল-দাওয়াদমি গভর্নরেটের আয়তন প্রায় ২৭,৭৪০ বর্গকিলোমিটার, যা রিয়াদ অঞ্চলের গভর্নরেটগুলোর মধ্যে পঞ্চম বৃহত্তম। এর প্রশাসনিক কেন্দ্রের বিস্তৃতি প্রায় ৩০,০০০ বর্গকিলোমিটার, যার গড় প্রস্থ প্রায় ২১৫ কিলোমিটার।  ২০২২ সালের সৌদি জনশুমারি অনুযায়ী, এর জনসংখ্যা ৪,৫৬,৬৮৪ জন।  এ অঞ্চলটির বেশিরভাগ অংশই আরবীয় শিলাচক্র নামে পরিচিত একটি ভূগঠনিক এলাকার মধ্যে পড়ে। গভর্নরেটটির সর্বোচ্চ উচ্চতা হলো ১,৩০৭ মিটার, যা পশ্চিম প্রান্তে অবস্থিত আল-নাইর পর্বতে; আর সর্বনিম্ন উচ্চতা ৬৬০ মিটার, যা উত্তর-পূর্ব প্রান্তে।  রিয়াদ অঞ্চলের গভর্নরেটগুলোর মধ্যে আল-দাওয়াদমিই একমাত্র, যেখানে একটি আঞ্চলিক বিমানবন্দর রয়েছে—এটাই একে অন্যদের থেকে আলাদা করে তোলে।توزيع السكان في المحافظات بالمملكة حسب الجنس والجنسية (سعوديون , غير سعوديين)    নামের উৎস  “আল-দাওয়াদমি” নামটির উৎপত্তি সম্পর্কে ধারণা করা হয় যে, এটি একটি বিশেষ ধরনের গাছ ‘আল-দাওয়াদিম’ এর প্রাচুর্য থেকে এসেছে। এই গাছ চামড়া রাঙানোর কাজে ব্যবহৃত হয়, যা প্রাচীনকালে খুব গুরুত্বপূর্ণ ছিল। আবার কেউ কেউ মনে করেন, এই নামের উৎস হতে পারে ‘সামর’ ও ‘তালহ’ নামের গাছ, যেগুলো থেকে এক ধরনের লাল রস বের হয়, যা দেখতে রক্তের মতো।   ইতিহাস  দাওয়াদমি মধ্য আরবের অন্যতম প্রাচীন মানব বসতির একটি হিসেবে ধরা হয়। এর পাহাড় আর উপত্যকায় রয়েছে বহু প্রাচীন শিলালিপি, খোদাই ও পাথরে আঁকা চিত্র — যেগুলোর মধ্যে বড় আকারের সিংহের ম্লান চিত্র বিশেষভাবে উল্লেখযোগ্য। এর আশপাশে খনির চিহ্ন ও পাথরের স্তূপও দেখা যায়। এই অঞ্চলটি 'বানি যায়েদ' গোত্রেরও আদি নিবাস।   স্মৃতিস্তম্ভ    দাওয়াদমির পশ্চিম দিকে অবস্থিত কিং আবদুল আজিজ প্রাসাদ ঐতিহাসিকভাবে খুবই গুরুত্বপূর্ণ। এই প্রাসাদটি নির্মাণের নির্দেশ দেন কিং আবদুল আজিজ, ১৩৪৯ হিজরির ৭ই সফর (প্রায় ১৯৩০ খ্রিস্টাব্দে)। প্রাসাদ নির্মাণের দায়িত্ব দেওয়া হয় দাওয়াদমির একজন সম্মানিত ব্যক্তি আবদুর রহমান আবু বকরকে।المعالم الأثرية والسياحية   বাসসাম প্রাসাদ, যা “পুরনো এলাকা” নামেও পরিচিত, ছিল একটি গুরুত্বপূর্ণ যুদ্ধক্ষেত্র—এইখানে প্রথম সৌদি রাষ্ট্রের বাহিনী ও ওসমানীয় তুর্কিদের মধ্যে একটি বড় সংঘর্ষ ঘটে।  দাওয়াদমি শহর থেকে প্রায় ৪০ কিলোমিটার দূরে অবস্থিত মাসিল জাবাল আল-জামহ। এখানেই দেখা যায় ‘মাসিল শিলালিপি’। এই স্থানে সাবাইয় লিপিতে লেখা দুটি প্রাচীন শিলালিপি রয়েছে, যেগুলো খ্রিস্টপূর্ব ৫১৬ সালের। মাসিলের আশেপাশেও আরও কিছু শিলালিপির চিহ্ন পাওয়া যায়।   তথ্যসূত্র   বিষয়শ্রেণী:রিয়াদ প্রদেশের জনবহুল স্থান
জয়ন্ত দে (জন্মঃ ২৯ ফেব্রুয়ারি ১৯৬৪) একজন ভারতীয় বাঙালি ঔপন্যাসিক এবং ছোটগল্প লেখক। তিনি পশ্চিমবঙ্গ রাজ্যের কোলকাতায় বাস করেন। তিনি সাপ্তাহিক বর্তমান ম্যাগাজিনের সম্পাদক এবং দৈনিক বর্তমান পত্রিকায় কাজ করেন। তিনি সোমেনচন্দ স্মৃতি পুরস্কার, গল্পমালা পুরস্কার, নমিতা চট্টোপাধ্যায় সাহিত্য পুরস্কার পেয়েছেন।   প্রথম দিকের লেখা  প্রথম দিকে জয়ন্ত দে কবিতা লিখতেন এবং 'আমুক' নামে একটি 'লিটল ম্যাগাজিন' প্রকাশে জড়িত ছিলেন। বাবরি মসজিদ ধ্বংসের পরে ভারতে ১৯৯২-৯৩ সালে ঘটিত দাঙ্গার পরে অনুভব করেন যে, কবিতা লেখায় তিনি মনঃস্থির করতে পারবেন না, তাই ছোট গল্প লেখা শুরু করেন। তাঁর প্রণীত ছোটগল্প পেন্ডুলাম 'তীব্র কুঠার' ম্যাগাজিনে প্রকাশিত হয়েছিল। পেন্ডুলামে একটি পুরোনো ঘড়িকে প্রতীক হিসেবে ব্যবহার করে শহুরে ভারতীয় মানসিকতায় সাম্প্রদায়িক বিদ্বেষ প্রতিষ্ঠার গল্প বলা হয়েছে। ছোটগল্পটি প্রশংসিত হয়েছিল এবং বিশিষ্ট বাঙালি ঔপন্যাসিক দেবেশ রায়ের  মনোযোগ আকর্ষণ করেছিল।  জয়ন্ত দে-র ছোট গল্পগুলি দেশ ও প্রতিক্ষণের মতো বেশ কয়েকটি নামকরা বাংলা সাহিত্য পত্রিকায় প্রকাশিত হতে শুরু করে।   শৈলী  জয়ন্ত দে একজন লেখক হিসেবে শক্তিশালী। বিশিষ্ট সমালোচক নিত্যপ্রিয়া ঘোষের যুক্তি অনুযায়ী তাঁর লেখায় নিখুঁত রচনাশৈলী দেখা যায়। তাঁর উপন্যাসগুলি হিজড়া মানুষ, র‌্যাগিং, শক্তি ও দুর্নীতি, কুম্ভ মেলা ইত্যাদি নিয়ে বিস্তৃত ধারণা নিয়ে আসে। তিনি সহিংসতা ঘৃণা করেন। প্রতিহিংসা, প্রতিশোধ স্পৃহার মত বিষয়গুলি কল্পনা এবং লেখনীযাদু দিয়ে বদলে দিতে চান।   কর্মসমূহ    ছোট গল্প   নাম  প্রকাশক  আইএসবিএন  জয়ন্ত দে'র গল্প  প্রতিক্ষণ পাবলিকেশনস  নির্বাচিত গল্প  করুণা প্রকাশনী  আমরা ও আরো কয়েকজন মিত্র ও ঘোষ পাবলিশার্স   সেরা পঞ্চাশটি গল্প  দে'স পাবলিশিং         উপন্যাস   নাম  প্রকাশক  আইএসবিএন  আলোর আয়োজন  করুণা প্রকাশনী  রুপ্তন  করুণা প্রকাশনী  ঘইহরিণী  করুণা প্রকাশনী       ভয়! ভয়!  মিত্র ও ঘোষ পাবলিশার্স       পূর্ণকুম্ভে কল্পবাস  মিত্র ও ঘোষ পাবলিশার্স       জাগো রাত্রি  দে'স পাবলিশিং       পয়মন্তি  পরম্পরা    পরীর দেখানো আলো  দে'স পাবলিশিং       মৃত না জীবিত  পত্র ভারতী       আত্মজন  দে'স পাবলিশিং       এন্টি হিরো  পত্র ভারতী       নিশিকান্তর খোকা ভুত  পরশপাথর প্রকাশন       কাঁকল হাতের বালা  করুণা প্রকাশনী         তথ্যসূত্র   বিষয়শ্রেণী:১৯৬৪-এ জন্ম বিষয়শ্রেণী:বাঙালি লেখক বিষয়শ্রেণী:জীবিত ব্যক্তি
প্যারাগুয়ীয় ফুটবল অ্যাসোসিয়েশন (, , ; এছাড়াও সংক্ষেপে এপিএফ এবং পিএফএ নামে পরিচিত) হচ্ছে প্যারাগুয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০৬ সালে প্রতিষ্ঠিত হয়েছে। এটি প্রতিষ্ঠার ১৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৫ বছর পর ১৯২১ সালে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর প্যারাগুয়ের রাজধানী আসুনসিওনে অবস্থিত।  এই সংস্থাটি প্যারাগুয়ের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে প্যারাগুয়ীয় প্রথম বিভাগ, প্যারাগুয়ীয় মধ্যবর্তী বিভাগ এবং প্যারাগুয়ীয় নারী ফুটবল চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে। বর্তমানে প্যারাগুয়ীয় ফুটবল অ্যাসোসিয়েশনের সভাপতির দায়িত্ব পালন করছেন রবার্ট হ্যারিসন এবং সাধারণ সম্পাদকের দায়িত্ব পালন করছেন লুইস কানোন্নিকোফ।  কর্মকর্তা   অবস্থান  নাম সভাপতি  রবার্ট হ্যারিসন সহ-সভাপতি  হাবিয়ের দিয়াস দে বিবার কার্লোস সোসা সাধারণ সম্পাদক  লুইস কানোন্নিকোফ কোষাধ্যক্ষ  উগো কুরোকি গণমাধ্যম এবং যোগাযোগ পরিচালক  ফের্নান্দো অরটিস প্রযুক্তিগত পরিচালক  দগলাস মার্তিনেস ফুটসাল সমন্বয়কারী  হোসে লুইস আলদের জাতীয় দলের কোচ (পুরুষ)  এদুয়ার্দো বেরিজ্জো জাতীয় দলের কোচ (নারী)  এপিফানিয়া বেনিতেস রেফারি সমন্বয়কারী  তাদেও আন্দ্রেস আলবারেস ক্রিস্তালদো  তথ্যসূত্র  বহিঃসংযোগ     ফিফা-এ প্যারাগুয়ীয় ফুটবল অ্যাসোসিয়েশন    বিষয়শ্রেণী:প্যারাগুয়ীয় ফুটবল অ্যাসোসিয়েশন বিষয়শ্রেণী:১৯০৬-এ প্যারাগুয়ে-এ প্রতিষ্ঠিত বিষয়শ্রেণী:১৯০৬-এ প্রতিষ্ঠিত ক্রীড়া সংস্থা বিষয়শ্রেণী:প্যারাগুয়ের ক্রীড়া নিয়ন্ত্রণ সংস্থা বিষয়শ্রেণী:প্যারাগুয়ের ফুটবল পরিচালনা পরিষদ বিষয়শ্রেণী:কনমেবলের সদস্য
দি অ্যাডিলেড স্ট্রাইকার্স একটি অস্ট্রেলিয়ার পেশাদার ক্রিকেট দল যেটি অস্ট্রেলিয়ার ঘরোয়া টুয়েন্টি২০ ক্রিকেট প্রতিযোগিতা হিসেবে বিগ ব্যাশ লিগে প্রতিনিধিত্ব করে থাকে।Cricket Australia (n.d), Teams and Players, Cricket Australia, accessed 1 December 2013, <http://www.bigbash.com.au/teams-and-players/teams > স্ট্রাইকার্স দক্ষিণ অস্ট্রেলিয়া রাজ্যেভিত্তিক একটি দল এবং বিগ ব্যাশ লীগ-এ এডিলেড এর হয়ে প্রতিনিধিত্ব করে থাকে। দলটির ঘরোয়া মাঠ হল অ্যাডিলেড ওভাল।Cricket Australia(n.d),Adelaide Strikers,Cricket Australia, accessed 1 December 2013, <http://www.adelaidestrikers.com.au> স্ট্রাইকার্স দলটি নীল ঝুমকাফুল রংয়ের পোশাক পরিধান করে তার সাথে ওয়েস্ট এন্ড ড্রটের লোগোর সংমিশ্রণ রয়েছে। ২০১১ সালে সাউদার্ন রেডব্যাকসের উত্তরসূরী হিসেবে বিগ ব্যাশ লিগের খেলার জন্য দলটি গঠন করা হয়।Jelstad, J (2011), South Australia's Big Bash team to be renamed the Adelaide Strikers, The Advertiser, accessed 1 December 2013,<http://www.adelaidenow.com.au/big-bash-becomes-the-adelaide-strikers/story-e6frea6u-1226024720133 >   ইতিহাস  অস্ট্রেলিয়া ঘরোয়া টুয়েন্টি২০ ক্রিকেট প্রতিযোগিতার জন্য অ্যাডিলেড স্ট্রাইকার্সকে ২০১১ সালে বিগ ব্যাশ লীগ এ প্রতিনিধিত্ব করার জন্য গঠন করা হয়।   দল    নাম  জন্ম তারিখ (বয়স) ব্যাটিংয়ের ধরন বোলিংয়ের ধরন মন্তব্য  ব্যাটসম্যান১৭ ব্র্যাড হজ     ডান-হাতি  ডান হাতি অফ স্পিন  অধিনায়ক৫০ ক্রেগ সিমন্স     বা-হাতি  বাহাতি অর্থডক্স ৭৭ জনো ডিন     ডান-হাতি  ডান হাতি অফ স্পিন  ৩৪ ট্রাভিস হেড     বা-হাতি  ডান হাতি অফ স্পিন ৪৯ অ্যালেক্স রস     ডান-হাতি  ডান হানি অফ স্পিন ১৯ কেলভিন স্মিথ     বা-হাতি  ডান হাতি অফ স্পিন – প্যাট্রিক পেজ     বা-হাতি  ডান হাতি মিডিয়াম ফাস্ট  ডেভলপমেন্ট রকিঙ্গ কন্ট্রাক্ট৩৩ জেক লেহম্যান     বা-হাতি  বাহাতি অর্থডক্স  অল-রাউন্ডার৫৫ কিরণ পোলার্ড     ডান-হাতি  ডান হাতি মিডিয়াম ফাস্ট  ভিসা চুক্তি২০ মাইকেল নিছার     ডান-হাতি  ডান হাতি মিডিয়াম ফাস্ট ২৯ হামিশ কিংস্টন     ডান হাতি ডান হাতি মিডিয়াম ফাস্ট ৪২ আলেকজান্ডার কেথ     ডান-হাতি  ডান হাতি মিডিয়াম  উইকেটরক্ষক১৫ টিম লুডমেন     ডান-হাতি  –  পেস বোলার ১৩ কেন রিচার্ডসন     ডান-হাতি  ডান হাতি  ফাস্ট মিডিয়াম ৫৬ বেন লাফলিন     ডান-হাতি  ডান হাতি ফাস্ট মিডিয়াম ১০ গ্যারি পাটল্যান্ড     ডান-হাতি  বাহাতি ফাস্ট মিডিয়াম  ৩ বিলি স্ট্যানলেক     ডান-হাতি  ডান হাতি ফাস্ট মিডিয়াম   স্পিন বোলার ২৫ জন হল্যান্ড     ডান-হাতি  বাহাতি অফ স্পিন ৯৫ আদিল রশিদ     ডান-হাতি  ডান হাতি লেগ স্পিন  ভিসা চুক্তি   অর্জন   ঘরোয়া   বিগ ব্যাশ:  চ্যাম্পিয়নস (০):  রানার্স-আপ (০):  ক্ষুদ্রতর অর্জন (২): ২০১৪-১৫, ২০১৫-১৬  ফাইনাল সিরিজের উপস্থিতি (২): ২০১৪-১৫, ২০১৫-১৬  ''উডেন স্পুন (০):   বিশ্ব   চ্যাম্পিয়ন্স লীগ টুয়েন্টি২০:  উপস্থিতি (০):   তথ্যসূত্র    বহিঃসংযোগ         বিষয়শ্রেণী:বিগ ব্যাশ লিগের দল বিষয়শ্রেণী:দক্ষিণ অস্ট্রেলিয়ার ক্রিকেটার বিষয়শ্রেণী:অ্যাডিলেডের ক্রীড়া ক্লাব বিষয়শ্রেণী:২০১১-এ অস্ট্রেলিয়ায় প্রতিষ্ঠিত বিষয়শ্রেণী:দক্ষিণ অস্ট্রেলিয়ায় ক্রিকেট
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  Aishik Rehman (আলাপ) ২২:১৭, ৩১ জানুয়ারি ২০২৫ (ইউটিসি) :অ্যালিনা লি   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই পর্নোগ্রাফিক অভিনেত্রীর নিবন্ধটি WP:ENT বা WP:BIO কিংবা WP:GNG পূরণ করতে ব্যর্থ হয়েছে। নির্ভরযোগ্য স্বাধীন ও অ-প্রাথমিক উৎসে উল্লেখযোগ্য কভারেজ নেই। ≈ MS Sakib  «আলাপ»  ০২:০২, ২৩ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
অ্যান্ড্রিউ আলেকজান্ডার "অ্যান্ডি"কোল (জন্ম: অক্টোবর ১৫, ১৯৭১ নটিংহ্যাম) একজন ইংরেজ ফুটবল খেলোয়াড়, যিনি এই খেলার ইতিহাসে সর্বোচ্চ গোলদাতার শীর্ষ তালিকায় অন্তর্ভুক্ত রয়েছেন। বর্তমানে তিনি সান্ডারল্যান্ড দলের পক্ষে খেলেন। তিনি অ্যান্ডি কোল নামেই সমধিক পরিচিত। ১৯৯০ সাল থেকেই এই নামে পরিচিত হলেও ২০০ সাল থেকে তিনি অ্যান্ড্রু কোল হিসেবে পরিচিত হবার ইচ্ছা প্রকাশ করেন।   তথ্যসূত্র   বিষয়শ্রেণী:১৯৭১-এ জন্ম বিষয়শ্রেণী:ইংরেজ পুরুষ ফুটবলার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:বার্মিংহ্যাম সিটি ফুটবল ক্লাবের খেলোয়াড় বিষয়শ্রেণী:ব্ল্যাকবার্ন রোভার্স ফুটবল ক্লাবের খেলোয়াড় বিষয়শ্রেণী:ব্রিস্টল সিটি ফুটবল ক্লাবের খেলোয়াড় বিষয়শ্রেণী:বার্নলি ফুটবল ক্লাবের খেলোয়াড় বিষয়শ্রেণী:ফুলহ্যাম ফুটবল ক্লাবের খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:নিউক্যাসেল ইউনাইটেড ফুটবল ক্লাবের খেলোয়াড় বিষয়শ্রেণী:নটিংহ্যাম ফরেস্ট ফুটবল ক্লাবের খেলোয়াড় বিষয়শ্রেণী:পোর্টসমাথ ফুটবল ক্লাবের খেলোয়াড় বিষয়শ্রেণী:সান্ডারল্যান্ড এএফসির খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:জীবিত ব্যক্তি বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:ইংরেজ আত্মজীবনীকার বিষয়শ্রেণী:পানামা পেপার্সে নাম থাকা ব্যক্তি বিষয়শ্রেণী:পুরুষ ফুটবল ফরোয়ার্ড বিষয়শ্রেণী:কৃষ্ণাঙ্গ ইংরেজ ক্রীড়াবিদ
হলি হেল (জন্ম ১৯৯০) একজন ওয়েলশ মডেল এবং সৌন্দর্য প্রতিযোগিতার শিরোপাধারী, যিনি মিস ইউনিভার্স গ্রেট ব্রিটেন ২০১২-এর মুকুট পেয়েছিলেন।  কার্ডিফ ইউনিভার্সিটির মনোবিজ্ঞানের একজন ছাত্র, এবং টানা দ্বিতীয় ওয়েলশ প্রতিযোগী হিসেবে শিরোনাম অর্জন করেছেন, হলি বলেন: "মিস ইউনিভার্স হল আমার প্রথম প্রতিযোগিতা এবং তাই আমি বিশ্বাস করতে পারছি না যে আমি জিতেছি! এটা তাই উত্তেজনাপূর্ণ. আমি সত্যিই সবাইকে গর্বিত করার আশা করছি।"   হলি ২০১২ সালের মিস ইউনিভার্স প্রতিযোগিতায় গ্রেট ব্রিটেনের প্রতিনিধিত্ব করেছিলেন।    তথ্যসূত্র   বিষয়শ্রেণী:মিস ইউনিভার্স ২০১২-এর প্রতিযোগী বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:ওয়েলশ নারী মডেল
কে এম হোসেন বাংলাদেশের নোয়াখালী জেলার রাজনীতিবিদ ও চিকিৎসক যিনি নোয়াখালী-৪ ও নোয়াখালী-১ আসনে সংসদ সদস্য ছিলেন।   প্রাথমিক জীবন  কে এম হোসেন নোয়াখালী জেলায় জন্মগ্রহণ করেন।   রাজনৈতিক জীবন  কে এম হোসেন একজন চিকিৎসক। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন নোয়াখালী-৪ আসন থেকে সংসদ সদস্য নির্বাচিত হন। তিনি মওদুদ আহমেদের ছেড়ে দেয়া আসনে ১৯৮৮ সালের উপ-নির্বাচনে জাতীয় পার্টির প্রার্থী হিসেবে নোয়াখালী-১ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নোয়াখালী জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:জীবিত ব্যক্তি
গাজি নুরুজ্জামান বাবুল বাংলাদেশ জাতীয়তাবাদী দলের একজন রাজনীতিবিদ এবং পিরোজপুর-১ আসনের সাবেক সাংসদ। তিনি ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে সংসদ সদস্য নির্বাচিত হয়েছিলেন।   জন্ম ও প্রাথমিক জীবন  গাজি নুরুজ্জামান বাবুল ২৭ অক্টোবর ১৯৪৮ সালে পিরোজপুর জেলায়  জন্মগ্রহণ করেন।জেলা বিএনপির সাবেক সভাপতি গাজী নুরুজ্জামান বাবুল গত ৫ আগস্ট  ২০২৪ চিকিৎসাধীন অবস্থায় ঢাকার হলি ফ্যামিলি হাসপাতালে ৭৫ বছর বয়সে গাজী নুরুজ্জামান বাবুল মৃত্যুবরণ করেন।   রাজনৈতিক ও কর্মজীবন  গাজি নুরুজ্জামান বাবুল পিরোজপুর জেলা বিএনপির সভাপতি। তিনি ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে পিরোজপুর-১ আসন থেকে বাংলাদেশ জাতীয়তাবাদী দলে প্রার্থী হিসেবে সংসদ সদস্য নির্বাচিত হয়েছিলেন।   আরও দেখুন    ষষ্ঠ জাতীয় সংসদ সদস্যদের তালিকা   তথ্যসূত্র    বহিঃসংযোগ    ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) -জাতীয় সংসদ  বিষয়শ্রেণী:পিরোজপুর জেলার রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ভান্ডারিয়া উপজেলার ব্যক্তি
{{subst:db-notice |target= |willprovide=No |nowelcome= |text=উইকিপিডিয়া থেকে দ্রুত অপসারণ করার অনুরোধ জানিয়ে : ফাইলে একটি ট্যাগ স্থাপন করা হয়েছে। এটি দ্রুত অপসারণের মানদণ্ডের ফ৭ এর অধীনে করা হয়েছে, কারণ এটি একটি স্পষ্টভাবে অবৈধ লাইসেন্স ট্যাগ সহ একটি অ-মুক্ত ফাইল; অথবা অন্যথায় এটি অ-মুক্ত সামগ্রী ব্যবহারের মানদণ্ড অনুযায়ী ব্যর্থ। আপনি যদি একটি বৈধ ট্যাগ খুঁজে পান যা প্রকাশ করে যে কেন ফাইলটি ন্যায্য ব্যবহারের নির্দেশিকার অধীনে ব্যবহার করা যেতে পারে, অনুগ্রহ করে বর্তমান ট্যাগটি সেই ট্যাগ দিয়ে প্রতিস্থাপন করুন। যদি এই ধরনের কোনও ট্যাগ বিদ্যমান না থাকে তবে অনুগ্রহ করে কেন ফাইলটির সৌজন্যমূলক ব্যবহার রয়েছে তার একটি সংক্ষিপ্ত ব্যাখ্যা সহ  ট্যাগটি যোগ করুন। যদি ফাইলটি মুছে ফেলা হয়ে থাকে তবে আপনি এটি পুনরায় আপলোড করতে পারেন, তবে অনুগ্রহ করে নিশ্চিত করুন যে আপনি এটিতে সঠিক ট্যাগ যোগ করেছেন।}} F07
টুয়েলভ অ্যাংরি মেন (বাংলায় অর্থ: ১২ জন রাগান্বিত ব্যক্তি) সিডনি লুমেট পরিচালিত মার্কিন নাট্য চলচ্চিত্র যা ১৯৫৭ সালে মুক্তি পেয়েছিল। এটি রেজিনাল্ড রোজের একই নামের টেলি নাটকের চলচ্চিত্রায়ন। একটিই সেটে প্রায় সম্পূর্ণ সময় ধরে শ্বাসরুদ্ধকর নাটকিয়তা আর চিত্রায়নের জন্য চলচ্চিত্রটি বিখ্যাত।  চলচ্চিত্রটির কাহিনী আবর্তিত একজন অপরাধী সত্যিই নিজ পিতার খুনের অপরাধ করেছে কিনা তা যুক্তি সঙ্গত সন্দেহের মাধ্যমে ১২ জন জুরির চুলচিরা বিশ্লেষন। ১২ জন জুরির মাঝে ১১ জনই প্রাথমিক ভোটে অপরাধী অপরাধ করেছেন বলে রায় দেন কিন্তু একজন জুরি জানান যুক্তি সঙ্গত সন্দেহের অবকাশ হয়ত আছে, তাই তিনি আলোচনার আহ্বান জানান।  কুশীলব  হেনরি ফন্ডা - ডেভিস  লি জে. কব - ব্যবসায়ী  এড বিগ্লে - গ্যারেজ মালিক  ই. জি. মার্শাল - বিশ্লেষণধর্মী স্টক ব্রোকার  জ্যাক ওয়ার্ডেন - বিক্রয়কর্মী ও নিউ ইয়র্ক ইয়াংকির ভক্ত  জন ফিল্ডার - ব্যাংক কর্মকর্তা  মূল্যায়ন পুরস্কার ও মনোনয়ন ৭ম বার্লিন চলচ্চিত্র আন্তর্জাতিক উৎসব  বিজয়ী: স্বর্ণ ভল্লুক - সিডনি লুমেট  একাডেমি পুরস্কার  বছর পুরস্কারের বিভাগ মনোনীত ফলাফল ১৯৫৮  শ্রেষ্ঠ চলচ্চিত্র  হেনরি ফন্ডা ও রেজিনাল্ড রোজ   শ্রেষ্ঠ পরিচালক  সিডনি লুমেট   শ্রেষ্ঠ গৃহীত চিত্রনাট্য  রেজিনাল্ড রোজ     তথ্যসূত্র   বহিঃসংযোগ   12 Angry Men: Lumet's Faces an essay by Thane Rosenbaum at the Criterion Collection  বিষয়শ্রেণী:টুয়েলভ অ্যাংরি মেন বিষয়শ্রেণী:১৯৫৭-এর চলচ্চিত্র বিষয়শ্রেণী:১৯৫৭-এর পরিচালনায় অভিষেক চলচ্চিত্র বিষয়শ্রেণী:১৯৫০-এর দশকের নাট্য চলচ্চিত্র বিষয়শ্রেণী:১৯৫০-এর দশকের আইনি চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন নাট্য চলচ্চিত্র বিষয়শ্রেণী:মার্কিন আইনি নাট্য চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:হত্যা সম্পর্কে চলচ্চিত্র বিষয়শ্রেণী:মৃত্যুদণ্ড সম্পর্কে চলচ্চিত্র বিষয়শ্রেণী:বৈষম্য সম্পর্কে চলচ্চিত্র বিষয়শ্রেণী:আইনজীবী সম্পর্কে চলচ্চিত্র বিষয়শ্রেণী:মার্কিন আদালতের চলচ্চিত্র বিষয়শ্রেণী:কল্পকাহিনিতে জুরি বিষয়শ্রেণী:টেলিভিশন নাটক ভিত্তিক চলচ্চিত্র বিষয়শ্রেণী:সিডনি লুমেট পরিচালিত চলচ্চিত্র বিষয়শ্রেণী:পরিচালনায় অভিষেক চলচ্চিত্র বিষয়শ্রেণী:কেনইয়ন হপকিন্স সুরারোপিত চলচ্চিত্র বিষয়শ্রেণী:ম্যানহাটনের পটভূমিতে চলচ্চিত্র বিষয়শ্রেণী:ইউনাইটেড আর্টিস্ট্‌সের চলচ্চিত্র বিষয়শ্রেণী:এদ্‌গার পুরস্কার বিজয়ী বিষয়শ্রেণী:স্বর্ণ ভল্লুক বিজয়ী বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র বিষয়শ্রেণী:১৯৫০-এর দশকের ইংরেজি ভাষার চলচ্চিত্র বিষয়শ্রেণী:১৯৫০-এর দশকের মার্কিন চলচ্চিত্র
মাল্টা ফুটবল অ্যাসোসিয়েশন (, ; এছাড়াও সংক্ষেপে এমএফএ নামে পরিচিত) হচ্ছে মাল্টার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০০ সালে প্রতিষ্ঠিত হয়েছে। এটি প্রতিষ্ঠার ৫৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৬০ বছর পর ১৯৬০ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর মাল্টার রাজধানী তা' কালিতে অবস্থিত।  এই সংস্থাটি মাল্টার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে মাল্টীয় প্রিমিয়ার লীগ, মাল্টীয় প্রথম বিভাগ, মাল্টীয় এফএ ট্রফি এবং মাল্টীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে মাল্টা ফুটবল অ্যাসোসিয়েশনের সভাপতির দায়িত্ব পালন করছেন বিয়র্ন ভাসায়ো এবং সাধারণ সম্পাদকের দায়িত্ব পালন করছেন আঙ্গেলো চেতচুতি।  এমএফএ জাতীয় স্টেডিয়াম এবং শতবর্ষী স্টেডিয়ামের সকল কার্যক্রম পরিচালনা করে। এই কমপ্লেক্সটি তা` কালি ভিত্তিক একটি প্রশিক্ষণের ক্ষেত্র, যেখানে একটি জিমনেসিয়াম, একটি সুইমিং পুল এবং ফিজিওথেরাপি এবং মেডিকেল ক্লিনিক অন্তর্ভুক্ত। এই কমপ্লেক্সটি শীতের মাসগুলোতে বিদেশী ক্লাবগুলো ব্যবহার করে, কেননা সেসময় মাল্টিজ দ্বীপপুঞ্জে স্বাভাবিক তাপমাত্রা থাকে।  কর্মকর্তা   অবস্থান  নাম সভাপতি  বিয়র্ন ভাসায়ো সহ-সভাপতি  অ্যাড্রিয়ান কাশা লুডভিচো মিকালেফ ম্যাথু প্যারিস সাধারণ সম্পাদক  আঙ্গেলো চেতচুতি কোষাধ্যক্ষ  ইভান মিজ্জি গণমাধ্যম এবং যোগাযোগ পরিচালক  কেভিন আজ্জোপার্ডি প্রযুক্তিগত পরিচালক  দেভিজ মাঞ্জা ফুটসাল সমন্বয়কারী  মার্ক মারলো জাতীয় দলের কোচ (পুরুষ)  দেভিজ মাঞ্জা জাতীয় দলের কোচ (নারী)  মার্ক গাত রেফারি সমন্বয়কারী  চার্লস আগিয়াস  তথ্যসূত্র  বহিঃসংযোগ      ফিফা-এ মাল্টা ফুটবল অ্যাসোসিয়েশন    উয়েফা-এ মাল্টা ফুটবল অ্যাসোসিয়েশন   মাল্টাফুটবল.কম  বিষয়শ্রেণী:মাল্টা ফুটবল অ্যাসোসিয়েশন বিষয়শ্রেণী:১৯০০-এ মাল্টায় প্রতিষ্ঠিত বিষয়শ্রেণী:১৯০০-এ প্রতিষ্ঠিত ক্রীড়া সংস্থা বিষয়শ্রেণী:মাল্টার ক্রীড়া নিয়ন্ত্রণ সংস্থা বিষয়শ্রেণী:মাল্টার ফুটবল পরিচালনা পরিষদ বিষয়শ্রেণী:উয়েফার সদস্য
আল ইয়াউম (আরবি: اليوم; দিন অথবা আজ) এটি সৌদি আরবের দামাম শহর থেকে প্রকাশিত একটি আরবি দৈনিক পত্রিকা, যা সাধারণভাবে সরকারপন্থী বলে ধারণা করা হয়। ১৯৬৫ সাল থেকে পত্রিকাটি নিয়মিত প্রকাশিত হচ্ছে।   ইতিহাস ও মালিকানা  ১৯৬৫ সালে দামাম শহর থেকে আল ইয়াউম পত্রিকার যাত্রা শুরু হয়। শুরুতে এটি ছিল সাপ্তাহিক একটি আট পৃষ্ঠার ম্যাগাজিন। ধীরে ধীরে এর প্রকাশের সংখ্যা ও আকার বাড়তে থাকে, আর ১৯৭৮ সালে এটি দৈনিক পত্রিকায় রূপ নেয়। পত্রিকাটি দার আল ইয়াউম প্রিন্টিং ও প্রকাশনা সংস্থার মালিকানায় এবং তত্ত্বাবধানে প্রকাশিত হয়। আল ইয়াউম পত্রিকার কেন্দ্রীয় কার্যালয় দামামা শহরে।  আল ইয়াউম-এর প্রধান সম্পাদক হিসেবে হামিদ ঘুয়ারফি ১৯৮১ সাল পর্যন্ত দায়িত্ব পালন করেন; তবে সে বছর সৌদি সরকারের সমালোচনা করায় তিনি বরখাস্ত হন। এই পত্রিকার প্রাক্তন প্রধান সম্পাদকদের একজন ছিলেন উসমান আল ওমেইর, যিনি বর্তমানে উদারপন্থী আরবি সংবাদমাধ্যম ‘এলাফ’-এর প্রতিষ্ঠাতা ও মালিক। পত্রিকাটির প্রধান সম্পাদক হিসেবে মুহাম্মদ আবদাল্লাহ আল ওয়াইলও এক সময় দায়িত্বে ছিলেন।  দৈনিক পত্রিকাটি মধ্যপ্রাচ্যের প্রথম এবং বিশ্বের দ্বিতীয় সংবাদপত্র হিসেবে আইএফআরএ আইএসও সনদ লাভ করে। এটি মুদ্রণে শ্রেষ্ঠত্বের জন্য মধ্যপ্রাচ্যের প্রথম সংবাদপত্র হিসেবে আইএফআরএ এশিয়া পুরস্কার অর্জন করে। এছাড়াও, পত্রিকাটি মধ্যপ্রাচ্যের প্রথম সংবাদপত্র হিসেবে ওয়ান-ইফরা স্টার ক্লাব এবং কালার কোয়ালিটি ক্লাবের সদস্যপদ লাভ করে।   বিষয়বস্তু ও বিন্যাস  আল ইয়াউম পূর্বাঞ্চল প্রদেশের স্থানীয় পত্রিকা হওয়ায়, ১৯৭৯ সালের কাতিফ বিদ্রোহের আগে এই অঞ্চলের স্থানীয় জনগণের নেতিবাচক জীবনযাত্রার পরিস্থিতি সমালোচনামূলকভাবে তুলে ধরেছিল।  পত্রিকাটি মূলত দামাম এবং এর কাছাকাছি অঞ্চলের খবর প্রকাশ করে। এটি সৌদি আরব এবং পারস্য উপসাগরীয় আরব রাষ্ট্রগুলোর পাঠকদের আগ্রহের বিষয় আঞ্চলিক খবর, খেলার ইভেন্ট এবং সামাজিক সমস্যাগুলোও তুলে ধরে। পত্রিকাটি ২৮টি রঙিন এবং সাদাকালো পৃষ্ঠা সম্বলিত একটি বড় আকারের ট্যাবলয়েড বিন্যাসে প্রকাশিত হয়।   বিতরণ ও প্রচলন  যদিও এই পত্রিকাটি স্থানীয় খবরের ওপর বেশি মনোযোগ দেয় এবং প্রধানত পূর্বাঞ্চলীয় প্রদেশেই এর প্রচার সীমাবদ্ধ, তবুও, এটি পারস্য উপসাগরীয় অঞ্চল জুড়ে বিস্তৃতভাবে বণ্টিত সরবরাহ করা হয়। এটি পূর্বাঞ্চলীয় প্রদেশের প্রধান শীর্ষস্থানীয় সংবাদপত্র।  ১৯৭৫ সালে এই পত্রিকাটি ৬,০০০ কপি বিক্রি হয়েছিল। ধারণা করা হয়, ২০০৩ সালে ‘আল ইয়াউম’-এর প্রচার সংখ্যা ছিল ৮০,০০০ কপি। ২০০৭ সালে এর প্রচার সংখ্যা ছিল ১ লক্ষ ৩৫ হাজার কপি।   নিষেধাজ্ঞা ও গ্রেপ্তার  যদিও এই দৈনিকটিকে সরকারপন্থী হিসেবে বর্ণনা করা হয়, তবুও এর সংবাদদাতাদের বরখাস্ত ও গ্রেফতারের অভিজ্ঞতা রয়েছে। ১৯৮২ সালে এর একজন প্রতিবেদককে দুই বছরের জন্য আটক করা হয়েছিল। ওই বছরের মে মাসে সৌদি সরকার পত্রিকাটি বন্ধ করে দেয়। কারণ এর সাহিত্য সাময়িকী সৌদি আরবের কমিউনিস্ট পার্টি এবং আরব উপদ্বীপের সোশ্যালিস্ট অ্যাকশন পার্টির (হিজব আল-আমাল আল-ইশতিরাকি ফি আল-জাজিরা আল-আরাবিয়্যা) ঘনিষ্ঠ প্রগতিশীল ও বামপন্থী তরুণ লেখকদের মধ্যে জনপ্রিয় হয়ে উঠেছিল।   আরও দেখুন    আল রিয়াদ  সৌদি আরবের সংবাদপত্রের তালিকা   তথ্যসূত্র    বহিঃসংযোগ   বিষয়শ্রেণী:আরবি ভাষার সংবাদপত্র বিষয়শ্রেণী:সৌদি আরবে বিবাচন বিষয়শ্রেণী:সৌদি আরবের সংবাদপত্র